**มิซากะ มิโคโตะ** (ญี่ปุ่น: 御坂 美琴; โรมาจิ: *Misaka Mikoto*) เป็นตัวละครสมมติที่สร้างขึ้นมาโดยคาซูมะ คามาจิ และวาดเป็นครั้งแรกโดยคิโยตากะ ฮาอิมูระ เธอเป็นตัวละครสำคัญในไลท์โนเวลเรื่อง *อินเดกซ์ คัมภีร์คาถาต้องห้าม* และเป็นตัวละครหลักในสปินออฟมังงะเรื่อง *เรลกัน แฟ้มลับคดีวิทยาศาสตร์* เธอถูกสร้างขึ้นมาเพื่อแสดงให้เห็นถึงลำดับชั้นทางสังคมในโลก และรวมไปถึงแสดงให้เห็นถึงว่าตัวละครหลักมีความแข็งแกร่งอย่างไร เดิมทีแล้วเธอถูกออกแบบมาให้มีผมยาว แต่มีการเปลี่ยนแปลงในที่สุด

เธอได้รับคำชื่นชมจากแฟนและนักวิจารณ์เกี่ยวกับบุคลิกภาพและความสัมพันธ์กับตัวละครอื่นในเรื่อง นอกจากนี้ยังมีสินค้าเป็นจำนวนมากที่สร้างโดยใช้เธอเป็นตัวต้นแบบ

การสร้างและแนวคิดของตัวละคร
---------------------------

คามาจิสร้างตัวละครมิโคโตะเพื่อเป็น "การแสดงให้เห็นถึงระดับชั้นของพลังที่มีอยู่ในวิธีที่เข้าใจได้ง่าย" โดยหากเจาะจงแล้วมิโคโตะถูกออกแบบมาว่าแม้จะเป็นเป็นตัวละครที่มีพลังโจมตีที่แข็งแกร่งและหลากหลายแล้ว เธอยังคงด้อยกว่าคามิโจ โทมะ คามาจิยังกล่าวเพิ่มเติมอีกว่าเขาสร้างเธอให้ "ง่ายต่อการเขียนในฉากใดก็ได้จากจริงจังถึงตลก

ในช่วงของการออกแบบ เดิมวางแผนให้เธอมีผมยาว โดยยังมีแผนอีกว่าจะให้เธอยิงพลังเรลกันของเธอด้วยผมที่มัดเป็นราง อย่างไรก็ตามได้มีการทิ้งแผนการที่ว่านี้ไป เนื่องจากผมยาวจะไปคล้ายคลึงกับตัวละครอินเดกซ์

ลักษณะและการปรากฏตัว
--------------------

มิโคโตะเป็นนักเรียนระดับมัธยมศึกษาตอนต้น โดยศึกษาอยู่ในเกรด 8 ที่โรงเรียนมัธยมต้นโทคิวะได เธอเป็นอันดับสามของเลเวลห้า (แข็งแกร่งมากที่สุด) จากผู้ใช้พลังจิตทั้งหมด 7 คนในเมืองแห่งการศึกษา เธอมีความสามารถในการใช้ไฟฟ้าในหลายแบบ เช่น ปล่อยกระแสไฟฟ้า ใช้ไฟฟ้ายิงวัตถุอื่น (ทำให้เธอมีชื่อเล่นว่าเรลกัน) และพลังแม่เหล็กไฟฟ้า ขณะที่ยังเด็กเธอถูกหลอกให้ยอมมอบแผนที่ดีเอ็นเอ อันทำให้นักวิทยาศาสตร์สร้างร่างโคลนของเธอจำนวน 20,001 คนเพื่อใช้ในการทดลอง

### ใน *อินเดกซ์ คัมภีร์คาถาต้องห้าม*

ใน *อินเดกซ์ คัมภีร์คาถาต้องห้าม* เธอปรากฏตัวในฐานะเพื่อนของตัวละครหลักอย่างคามิโจ โทมะ โทมะมักเข้าไปเกี่ยวข้องกับเหตุการณ์ต่าง ๆ ของเธอและช่วยเหลือเธอจากปัญหาหลายครั้ง รวมทั้งหยุดเธอจากการฆ่าตัวตายหนึ่งครั้ง ด้วยเหตุนี้เธอจึงมีความรู้สึกแบบซึนเดเระต่อโทมะ เธอยังปรากฏตัวในภาพยนตร์สปินออฟเรื่อง *อินเดกซ์ คัมภีร์คาถาต้องห้าม เดอะมูฟวี่ ปาฏิหาริย์แห่งเอนเดเมียน รวมไปถึงนิยายสปินออฟและเกมของเรื่องนี้เป็นจำนวนมาก*

### ใน  *เรลกัน แฟ้มลับคดีวิทยาศาสตร์*

ใน  *เรลกัน แฟ้มลับคดีวิทยาศาสตร์* เธอปรากฏตัวในฐานะตัวละครหลักของเรื่อง ในเรื่องนี้เน้นไปที่ความสัมพันธ์ของเธอกับชิราอิ คุโนโกะ, อุยฮารุ คาซาริ และซาเตน รุยโกะ อย่างไรก็ตามเนื้อหามักคาบเกี่ยวกันกับเรื่องราวของ *อินเดกซ์* ซึ่งถูกเล่าอีกครั้งจากมุมมองของเธอ ทำให้ทราบภูมิหลังใหม่ ๆ ของเหตุการณ์ที่เกิดขึ้นภายในเรื่อง นอกจากนี้เธอยังปรากฏตัวในสปินออฟเรื่อง *Toaru Kagaku no Railgun Gaiden: Astral Buddy* และสื่อสปินออฟอื่น ๆ

### การปรากฏตัวอื่น

มิโคโตะปรากฏตัวในงานข้ามฝั่งของคามาจิหนึ่งเล่มได้แก่เรื่อง *Toaru Majutsu no Heavy na Zashiki-warashi ga Kantan na Satsujinki no Konkatsu Jijou* นอกจากนี้เธอยังปรากฏตัวในวิดีโอเกมข้ามฝั่งคือ *Dengeki Bunko: Fighting Climax* ในฐานะตัวละครที่เล่นได้

มิโคโตะยังเป็นตัวละครรับเชิญตอนที่แปดของอนิเมะเรื่อง *โอกามิซัง* โดยเป็นหนึ่งในผู้มีคุณสมบัติในการสมรสกับเศรษฐีหนุ่มอย่างเนซูมิ ชูตาโร

การตอบรับ
---------

แฟนคอสเพลย์เป็นมิโคโตะ
### ความนิยม

ในการสำรวจความคิดเห็นเมื่อ ค.ศ. 2010 โดยถามว่าตัวละครใดที่จะนำชื่อไปตั้งชื่อลูก ผลปรากฏว่ามิโคโตะมาเป็นอันดับหนึ่งในอันดับของชื่อผู้หญิง

สินค้าและผลิตภัณฑ์จำนวนมากผลิตขึ้นโดยมีส่วนเกี่ยวข้องกับเธอ เช่น คอมพิวเตอร์ เนนโดรอยด์ ตุ๊กตาผ้า ฟิกเกอร์ และเสื้อฟุตบอล ตู้จำหน่ายสินค้าที่เตะได้และเหรียญพิเศษก็ถูกสร้างขึ้นด้วย ซึ่งทั้งสองต่างเชื่อมโยงกับพฤติกรรมของมิโคโตะที่อยู่ในเรื่อง

### รางวัลและการตอบรับ

มิโคโตะได้รับเลือกให้เป็นตัวละครหญิงที่ดีที่สุดในหนังสือแนะนำไลต์โนเวลอย่าง *Kono Light Novel ga Sugoi!* ถึงเก้าครั้งในระยะเวลาสิบปี ซึ่งถือเป็นการชนะเลิศเป็นจำนวนครั้งที่มากกว่าทุกตัวละครหญิงในประวัติศาสตร์ของการตีพิมพ์ ในปีที่เธอไม่ชนะเลิศคือ ค.ศ. 2009 ที่เธอได้ที่ห้า, ค.ศ. 2015 ได้ที่สอง, ค.ศ. 2020 ได้ที่สาม และ ค.ศ. 2021 ได้ที่เจ็ด

เธอได้รับบทวิจารณ์เชิงบวกจากนักวิจารณ์ เทรอน มาร์ตินจากอนิเมะนิวส์เน็ตเวิร์กชื่นชมตัวละครเธอและความสัมพันธ์ของเธอกับตัวละครอื่นในเรื่อง โดยกล่าวว่าเพลิดเพลินเมื่อได้ดู คริส เบเวอร์ริดจ์จากแฟนดอมโพสต์ก็กล่าวชื่นชมตัวละครเธอและความสัมพันธ์ของเธอกับตัวละครอื่นเช่นกัน ในบทวิจารณ์ของพวกเขาในไลต์โนเวลสองเล่มแรก แมททิว วอร์เนอร์จากแฟนดอมโพสต์วิจารณ์ตัวละครมาโคโตะโดยกล่าว่าเธอมีศักยภาพ แต่ด้อยพัฒนา อย่างไรก็ตามบทวิจารณ์ของพวกเขาในเล่มที่สาม พวกเขาชื่นชมมิโคโตะ โดยกล่าวว่าเธอได้รับความสนใจอย่างที่เธอสมควรได้รับ

การมีส่วนร่วมของมิโคโตะในเรื่อง *อินเดกซ์* ก็ได้รับการชื่นชม คริส เบเวอร์ริดจ์จากแฟนดอมโพสต์กล่าวว่าเขาเพลิดเพลินกับการดูความสัมพันธ์ของโทมะและมิโคโตะ และเขา "ต้องการให้พวกเขาใกล้ชิดกัน" เทรอน มาร์ตินจากอนิเมะนิวส์เน็ตเวิร์กยังชื่นชมบทบาทของมิโคโตะในเรื่องอีกด้วย

การพากย์เสียงมิโคโตะในเรื่องก็ได้รับคำชื่นชมจากนักวิจารณ์ โดยในบทวิจารณ์เรื่อง *เรลกัน แฟ้มลับคดีวิทยาศาสตร์* รีเบกกา ซิลเวอร์แมนจากอนิเมะนิวส์เน็ตเวิร์กได้ชื่นชมการพากย์เสียงของทั้งต้นฉบับญี่ปุ่นและเสียงภาษาอังกฤษ อย่างไรก็ตามเธอให้คำชื่นชมเป็นพิศษกับบริตนีย์ คาร์บาวสกี โดยกล่าวว่าคุ้มค่าที่จะฟัง แม้กับคนที่ไม่ได้ชอบการพากย์เสียง โดยจัดอันดับให้ฉบับพากย์มีคะแนนสูงกว่าต้นฉบับญี่ปุ่น เทรอน มาร์ตินจากเว็บไซต์เดียวกันก็ชื่นชมการพากย์ของคาร์บาวสกี โดยกล่าวว่า "เหมาะกับ[ตัวละคร]"

### ผลกระทบ

ชื่อเล่นของเธออย่าง "บิริบิริ" (ญี่ปุ่น: ビリビリ; โรมาจิ: *"Biribiri"*; ซึ่งเป็นสัทพจน์ญี่ปุ่นของไฟช็อต) ถูกใช้เป็นแรงบันดาลใจในการตั้งชื่อเว็บไซต์สตรีมมิงสัญชาติจีนอย่างปีลีปีลี เว็บไซต์ดังกล่าวยังตั้งชื่อให้กับคุณสมบัติต่าง ๆ ตามเธอและตัวละครอื่นของเรื่อง รวมไปถึงฉลองวันเกิดให้เธอเป็นประจำทุกปีในวันที่ 2 พฤษภาคม นอกจากนี้หางโจว สปาร์ก ทีมอีสปอร์ตของปีลีปีลี ยังตั้งชื่อโดยมีแรงบันดาลใจจากตัวละครเธอ รวมไปถึงสัญลักษณ์ของทีมที่ถูกออกแบบตามเธออีกด้วย

อ้างอิง
-------

1. ↑  Loo, Egan (June 7, 2010). "Toaru Majutsu no Index's 2nd Season Green-Lit". *Anime News Network*. สืบค้นเมื่อ April 15, 2021.
2. ↑  "A Certain Magical Cast Announcement". *Funimation*. August 25, 2012. สืบค้นเมื่อ April 15, 2021.
3. ↑  "รวบรวมชื่อนักพากย์การ์ตูนในประเทศไทย (ฉบับพอสังเขป) #update 2019". *Kartoon-Discovery*. สืบค้นเมื่อ May 9, 2021.
4. ↑  "ดีวีดี เรลกัน แฟ้มลับคดีวิทยาศาสตร์ โอ วี เอ". *DEX*. สืบค้นเมื่อ 9 May 2021.
5. ↑  "Kazuma Kamachi 15000 character interview". *Chara☆Mel*. Vol. 4. Ichijinsha. January 2011.
6. 1 2  "Special Project Dengeki Heroine Declaration! A Certain Magical Index". *Dengeki PSP*. Vol. 2. ASCII Media Works.
7. ↑  "とある魔術のヘヴィーな座敷童が簡単な殺人妃の婚活事情" (ภาษาญี่ปุ่น). Dengeki Bunko. สืบค้นเมื่อ April 15, 2021.
8. ↑  "Okami-san and the Mouse Bride's Search, and This Is How Pigs Should Be Treated". *Okami-san and Her Seven Companions*. ฤดูกาล 1. ตอน 8 (ภาษาญี่ปุ่น). August 20, 2010. 14 นาที. AT-X.
9. ↑  Loo, Egan (August 12, 2010). "20 Most Popular Anime/Game Names to Give Children". *Anime News Network*. สืบค้นเมื่อ April 15, 2021.
10. ↑  Loveridge, Lynzee (November 14, 2013). "A Certain Scientific Railgun S' Mikoto Misaka Gets Her Own Laptop". *Anime News Network*. สืบค้นเมื่อ April 15, 2021.
11. ↑  "A Certain Scientific Railgun: Mikoto Nendoroid Action Figure". Amazon. สืบค้นเมื่อ April 15, 2021.
12. ↑  "A Certain Scientific Railgun 9" Misaka Mikoto Plush". Amazon. สืบค้นเมื่อ April 15, 2021.
13. ↑  Sherman, Jennifer (January 14, 2012). "Index & Railgun Credit Card Offers Figure". *Anime News Network*. สืบค้นเมื่อ April 15, 2021.
14. ↑  Dong, Bamboo (July 29, 2014). "A Certain Scientific Railgun Scores Big with Customizable Tokyo Verdy Soccer Jerseys". *Anime News Network*. สืบค้นเมื่อ April 15, 2021.
15. ↑  Morrissy, Kim (January 18, 2020). "A Certain Scientific Railgun Gets Real-Life Vending Machine That You Can Kick". *Anime News Network*. สืบค้นเมื่อ April 15, 2021.
16. ↑  Dong, Bamboo (December 4, 2013). "Upgrade Your Scientific Railgun Cosplay with Replica Coins from Cospa". *Anime News Network*. สืบค้นเมื่อ April 15, 2021.
17. 1 2 3  Morrissy, Kim (November 27, 2019). "After Near 10 Year Streak, Misaka Loses Her Top Spot in Kono Light Novel ga Sugoi!'s Character Ranking". *Anime News Network*. สืบค้นเมื่อ April 15, 2021.
18. ↑  *Kono Light Novel ga Sugoi! 2009* (ภาษาญี่ปุ่น). Takarajimasha. November 22, 2008. ISBN 978-4-7966-6695-4.
19. ↑  *Kono Light Novel ga Sugoi! 2021* (ภาษาญี่ปุ่น). Takarajimasha. November 24, 2020. ISBN 978-4-2990-1056-8.
20. 1 2  Martin, Theron (May 1, 2013). "A Certain Scientific Railgun DVD 1 - Season 1 Parts 1 and 2 Review". *Anime News Network*. สืบค้นเมื่อ April 15, 2021.
21. ↑  Beveridge, Chris (February 25, 2015). "A Certain Scientific Railgun Complete Collection Blu-Ray Anime Review". *The Fandom Post*. สืบค้นเมื่อ April 15, 2021.
22. ↑  Warner, Mathew (April 10, 2015). "A Certain Magical Index Vol. #01 Novel Review". *The Fandom Post*. สืบค้นเมื่อ April 15, 2021.
23. ↑  Warner, Mathew (July 17, 2015). "A Certain Magical Index Vol. #02 Novel Review". *The Fandom Post*. สืบค้นเมื่อ April 15, 2021.
24. ↑  Warner, Mathew (July 17, 2015). "A Certain Magical Index Vol. #03 Novel Review". *The Fandom Post*. สืบค้นเมื่อ April 15, 2021.
25. ↑  Beveridge, Chris (November 13, 2014). "A Certain Magical Index II Part 1 Blu-Ray Anime Review". *The Fandom Post*. สืบค้นเมื่อ April 15, 2021.
26. ↑  Beveridge, Chris (December 16, 2014). "A Certain Magical Index II Part 2 Blu-Ray Anime Review". *The Fandom Post*. สืบค้นเมื่อ April 15, 2021.
27. ↑  Martin, Theron (August 23, 2016). "A Certain Magical Index II BD+DVD - Complete Collection Review". *Anime News Network*. สืบค้นเมื่อ April 15, 2021.
28. ↑  Silverman, Rebecca (October 20, 2014). "A Certain Scientific Railgun S DVD - Part One Review". *Anime News Network*. สืบค้นเมื่อ April 15, 2021.
29. ↑  Matsuda, Naoki (July 4, 2020). "China's Bilibili grows from pirate site to streaming powerhouse". *Nikkei Asia*. สืบค้นเมื่อ April 15, 2021.
30. 1 2  土八哥 (August 2011). 让字幕飞——互联网"弹幕"视频全方位解析 [Let the Subtitle Fly: Comprehensive Analysis of Internet "Danmaku" Video]. *Popular Software* (ภาษาจีน). Beijing: China Society for Scientific and Technical Information (375): 19–27. ISBN 9783319209074. ISSN 1007-0060. OCLC 308996806.
31. ↑  Cooney, Bill (November 15, 2018). "Chinese Illustrator shares her original Overwatch League concepts for the Hangzhou Spark". *Dexerto*. สืบค้นเมื่อ April 15, 2021.